Չէ, հանկարծ չմտածեք, թե Շիրակի մարզում դրական տեղաշարժեր կան, տնտեսությունը ոտքի է կանգնում, գործազրկությունը նվազում է, սոցիալական վիճակը տանելի է դառնում: Ոչ մի նման բան չկա ու առաջիկայում չի էլ սպասվում: Փոխարենն այստեղ կատարվել է մեկ ուրիշ դարակազմիկ իրադարձություն: Օրերս Շիրակի մարզից, Արթիկի կոմիտեությունից 7 նորագիր ընկերներ համալրել են ՀՅԴ շարքերը: Եվ սա իրապես մեծ հաղթանակ է: Նրանք երդում են տվել Դրոյի շիրիմի մոտ` ձեռքը «Մակարով» տիպի ատրճանակի վրա դրած: Իսկ ներկա օրերին 7-ը ահռելի մեծ թիվ է Դաշնակցության համար, քանի որ հեռացողները տասնապատիկ ավելին են: Եվ ուրեմն, կեցցե նոր մարզպետ Արթուր Խաչատրյանը, որ կարողացել է գտնել այդ 7-ին: